
మహేశ్ కథానాయకుడిగా నటిస్తోన్న 23వ చిత్రం విడుదల తేదీ ఖరారైంది. ఎ.ఆర్. మురుగదాస్ దర్శకత్వం వహిస్తున్న ఈ తెలుగు, తమిళ ద్విభాషా చిత్రం జూన్ 23న విడుదల కానున్నది. ఈ విషయాన్ని తన ట్విట్టర్ ఖాతా ద్వారా మురుగదాస్ తెలిపారు. ‘‘థియేటర్లలో మా అతిథికండి. జూన్ 23న విడుదలవుతోంది. వెరీ ఎక్సయిటెడ్’’ అని ఆయన ట్వీట్ చేశారు. రకుల్ప్రీత్ సింగ్ నాయికగా నటిస్తోన్న ఈ సినిమా షూటింగ్ చివరి షెడ్యూల్లో ఉంది. తెలుగు ఫిల్మ్ ఇండస్ట్రీలోనే అత్యంత భారీ బడ్జెట్ సినిమాల్లో ఒకటిగా పేర్కొంటున్న ఈ చిత్రానికి ‘సంభవామి’ అనే టైటిల్ వినిపిస్తున్నప్పటికీ నిర్మాతలు అధికారికంగా ధ్రువీకరించలేదు. అతి త్వరలోనే సినిమాకు సంబంధించిన టీజర్ను విడుదల చేసేందుకు సన్నాహాలు జరుగుతున్నాయి. ఇంటలిజెన్స్ ఆఫీసర్గా మహేశ్ కనిపించనుండగా, ఎస్.జె. సూర్య విలన్ కేరక్టర్ చేస్తున్నారు. భరత్, ప్రియదర్శి, ప్రేమ్జీ అమరన, దీపా రామానుజం కీలక పాత్రధారులైన ఈ చిత్రానికి హారిస్ జయరాజ్ సంగీతం, సంతోష్ శివన్ ఛాయాగ్రహణం అందిస్తున్నారు. ఠాగూర్ మధు, ఎన్వీ ప్రసాద్ సంయుక్తంగా నిర్మిస్తున్నారు.

mahesh kathaanaayakudigaa natistonna 23va chitram vidudala tedee khararaindi. e.ar. murugadas darsakatvam vahistunna ee telugu, tamila dwibhasha chitram joon 23na vidudala kaanunnadi. ee vishayaanni tana twitter khata dwara murugadas telipaaru. ‘‘theaterlalo maa atithikandi. joon 23na vidudalavutondi. very exiated’’ ani aayana tweet chesaru. rakulpreet sing naayikagaa natistonna ee sinima shooting chivari shedullo undi. telugu fillm industrylone atyanta bhari budget cinemallo okatigaa perkontunna ee chitraaniki ‘sambhavami’ ane titil vinipistunnappatika nirmaatalu adhikaarikamgaa dhruveekarinchaledu. athi twaralone sinimaaku sambandhinchina teasernu vidudala chesenduku sannaahaalu jarugutunnaayi. intalizens affice mahesh kanipinchanundagaa, es.je. suurya vilan carecter chestunnaru. bharat, priyadarsi, premji amarana, deepa ramanujam keelaka paatradhaarulaina ee chitraaniki haris jayaraj sangeetam, santosh shivan chayagrahanam andistunnaaru. tagur madhu, envee prasad samyuktamgaa nirmistunnaaru.